Mikhail av Vladimir

Mikhail av Vladimir eller Mikhalko Yuryevich (Михалко (Михаил) Юрьевич) (død 20. juni 1176) var fyrste av Tortsjesk fra midten av 1160-årene til 1173, av Vladimir-Suzdal 1175–1176 og storfyrste av Kiev fra 1171.

Han var eldste sønn av Jurij Dolgorukij og hans annen kone. Mikhail ble sendt bort fra Suzdal-landet av sin halvbror Andrej, som tydeligvis ikke likte Mikhails mor. Siden utnevnte Andrej ham til regent i Kiev i 1171, men Mikhail sendte sin yngre bror Vsevolod til Kiev isteden. Da Andrej døde, overtok Mikhail makten i Vladimir. Siden tvang fiendtlige krefter ham til å reise til Tsjerningov. Han kjempet mot en nevø av Andrej og gjenopptok makten i Vladimir i 1175, men døde året etter og ble etterfulgt av Vsevolod.

Referanser

Russiske monarker